##### č.j. ......................

#####  Zmluva o dielo – Návrh pre všetky časti

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Objednávateľ:** Mesto Nitra, Štefániková tr.60, 950 06 Nitra

# Zastúpené: Marek Hattas - primátor mesta Nitry

Osoby oprávnené rokovať vo veciach:

* technických:
* právnych:
* finančných:

Bankové spojenie: Slovenská sporiteľňa, a.s.

Číslo účtu: 5028001139/0900

IBAN: SK0409000000005028001139

IČO: 00 308 307

IČ DPH: SK 2021102853

(ďalej len „objednávateľ“)

**Zhotoviteľ:**

 Zastúpený:

 Osoby oprávnené rokovať vo veciach

* technických:
* právnych:
* finančných:

 Bankové spojenie:

 Číslo účtu:

 IBAN:

 IČO:

 DIČ:

 IČ DPH:

 (ďalej len „zhotoviteľ“)

Objednávateľ a zhotoviteľ ďalej spolu ako „zmluvné strany“ a jednotlivo aj ako „zmluvná strana“.

**Preambula**

 Podkladom pre uzavretie tejto zmluvy je úspešná ponuka zhotoviteľa predložená v rámci verejného obstarávania nadlimitnej zákazky s názvom: ***„Revitalizácia detských ihrísk“, časť........................*** *(doplní uchádzač)*

**Čl. I**

**Predmet zmluvy**

1. Predmetom tejto zmluvy je „**Revitalizácia detských ihrísk „............“, časť ....................** (doplní uchádzač**)** nachádzajúceho sa na ........................... ulici v rozsahu rekonštrukcie, zhotovenia nových prvkov detského ihriska (ďalej len „dielo“), v zmysle zmluvne dohodnutých podmienok, technickej špecifikácie uvedenej v súťažných podkladoch a cenovej ponuky zhotoviteľa zo dňa .................., ktorá tvorí **Prílohu č. 1** tejto zmluvy.
2. Plnením podľa tejto zmluvy sa rozumie dodanie všetkých materiálov a poskytnutie služieb a vykonanie všetkých prác nutných k riadnemu plneniu predmetu zmluvy. Všetky práce a služby súvisiace s predmetom plnenia podľa tejto zmluvy sú zahrnuté v cene určenej touto zmluvou.

3. Predmet zmluvy bude financovaný z vlastných zdrojov verejného obstarávateľa.

## Čl. II

## Lehoty realizácie

1. Termín zahájenia: ***do 3 dní od odovzdania staveniska objednávateľom zhotoviteľovi***

Termín ukončenia: ***do 3 mesiacov od zahájenia prác.***

2.Termíny zhotovovania diela sa môžu predĺžiť o dobu trvania nasledovných prekážok:

1. ak priemerná denná teplota v mieste vykonávania diela bude podľa údajov Slovenského hydrometeorologického ústavu nižšia ako -5 º C viac ako 3 po sebe nasledujúce dni,
2. pretrvávajúce dažde viac ako 3 po sebe nasledujúce dni,
3. iná prekážka nezávislá od vôle zhotoviteľa, ktorá mu bráni vo vykonávaní diela, ak nemožno rozumne predpokladať, že by zhotoviteľ túto prekážku alebo jej následky mohol odvrátiť alebo prekonať, ani že by v čase vzniku jeho záväzku vykonať dielo túto prekážku mohol predvídať.
4. Objednávateľ písomne upovedomí zhotoviteľa o termíne odovzdania staveniska zhotoviteľovi za účelom realizácie diela, a to minimálne 3 pracovné dni pred plánovaným termínom odovzdania staveniska. Odovzdanie staveniska a jeho prevzatie zhotoviteľom bude vykonané v termíne uvedenom vo výzve, a to protokolárne. Neprevzatie prevzatia staveniska zhotoviteľom bude považované za podstatné porušenie povinností zhotoviteľa

## Čl. III

## Cena diela

1. Cena za zhotovenie predmetu zmluvy je stanovená dohodou zmluvných strán v zmysle § 3 zákona č.18/1996 Z.z. o cenách v znení neskorších zmien a doplnkov a ponuky zhotoviteľa vo výške:

**Cena diela bez DPH: €**

**DPH 20% : €**

**Cena diela s DPH 20%: €**

 Slovom: ......................................................................................vrátane DPH.

1. Cena diela je dohodnutá ako maximálna cena, obsahuje všetky náklady a zisk zhotoviteľa nevyhnutné  k riadnemu a   včasnému zrealizovaniu diela. Obsahuje aj predpokladané náklady vzniknuté vývojom cien v národnom hospodárstve, a to až do doby ukončenia diela podľa zmluvy.
2. V cene diela sú zahrnuté všetky náklady potrebné na riadne zhotovenie diela, t. j. najmä:
3. dopravné a materiálové náklady, colné a špedičné poplatky,
4. náklady spojené so samotným zhotovením alebo montážou diela, prípravnými a ukončovacími prácami, vrátane výkonov špecialistov,
5. náklady spojené s uskutočnením potrebných skúšok, alebo kontrolných meraní, ak budú potrebné,
6. náklady na zabezpečenie bezpečnosti a ochrany zdravia pri práci,
7. náklady na odber všetkých druhov energií potrebných pri zhotovovaní diela,
8. náklady na vybudovanie zariadenia staveniska a prípojok,
9. náklady na čistenie prvkov a staveniska a likvidáciu odpadov, pričom zhotoviteľ zodpovedá za čistotu a poriadok v mieste realizácie diela. Zhotoviteľ na vlastné náklady bude priebežne odstraňovať odpady, ktoré sú výsledkom jeho činnosti,
10. náklady vynaložené na odstraňovanie vád a drobných nedostatkov diela,
11. pravidelné čistenie priľahlej komunikácie a chodníka, pokiaľ dôjde pri prácach k jej znečisteniu,
12. denné bezpečnostné zabezpečenie staveniska po skončení prác, najmä označenie zábradlím a farebnými páskami a tabuľkami so zákazom vstupu, aby sa predišlo možným úrazom,
13. náklady na vytýčenie všetkých inžinierskych sietí pod plochami detských ihrísk, pričom zhotoviteľ je povinný zabezpečiť vytýčenie sietí pod plochou detského ihriska, ak súčasťou rekonštrukcie sú výkopové práce,
14. náklady spojené s tým, že každý herný prvok musí mať certifikát na STN EN 1176 a STN EN 1177 + AC,
15. náklady spojené so zabezpečením vyjadrenia oprávnenej osoby vykonávajúcej kontrolu po ukončení montáže detského ihriska (napr. Technická inšpekcia, a.s., TUV SUD Slovakia,...) a posúdením jednotlivých prvkov a dopadových plôch v zmysle splnenia požiadaviek STN EN 1176 a STN EN 1177 + AC,
16. náklady súvisiace so zabezpečením všetkých dokladov potrebných na odovzdanie

 plnenia (prevádzkový poriadok údržby),

1. náklady na odvoz vykopanej zeminy (napr. na skládku),
2. náklady spojené s úpravou okolitého terénu do pôvodného stavu po realizácii detského ihriska,
3. Za správnosť kalkulácie zodpovedá zhotoviteľ. Za práce naviac sa nepovažujú práce, ktoré zhotoviteľ opomenul zahrnúť do kalkulácie zhotoviteľa alebo neboli uvedené vo výkaze výmer a zhotoviteľ na ne neupozornil pred podpisom zmluvy, hoci so zadaným dielom súvisia, alebo práce uložené správnymi orgánmi ako dôsledok nekvalitného vykonania prác. Zhotoviteľ po dôkladnom zvážení ceny a príslušnej dokumentácie prehlasuje, že je schopný zhotoviť dielo za cenu dohodnutú v tejto zmluve.

## Čl. IV

**Energie**

1. Objednávateľ nezabezpečuje pre zhotoviteľa zdroj pitnej vody, zdroj energie pre realizáciu, zariadenie staveniska, depóniu zeminy a skládkovanie odpadov, ktoré sú výsledkom jeho činnosti. Tieto si zabezpečí zhotoviteľ na vlastné náklady. Rozsah zariadenia staveniska je na zhotoviteľovi.
2. Zhotoviteľ na vlastné náklady uhradí všetky energie spotrebované pri rekonštrukcii a zabezpečí si dočasné zriadenie prípojok a meračov. Po skončení diela vybudované prípojky odstráni v lehote vypratania staveniska a komunikácie a zeleň dá do pôvodného stavu.

**Čl. V**

**Bezpečnosť a ochrana zdravia pri práci**

1. Zhotoviteľ v plnom rozsahu zodpovedá za prijatie potrebných bezpečnostných opatrení a za dodržanie predpisov BOZP a PO v zmysle zákona č. 124/2006 Z. z. o bezpečnosti a ochrane zdravia pri práci v platnom znení, vyhlášky Ministerstva práce, sociálnych vecí a rodiny Slovenskej republiky č. 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a zákona č. 314/2001 Z.z. o ochrane pred požiarmi v platnom znení.
2. Stavenisko musí byť počas prác a tiež až do ukončenia prác dostatočne provizórne ohradené, farebne vyznačené farebnými páskami, tabuľkami so zákazom vstupu nepovolaným osobám, aby sa zabránilo vstupu nepovolaným osobám a predišlo sa možným úrazom.
3. Zhotoviteľ je povinný v prípade akejkoľvek nehody v mieste realizácie prác uskutočniť všetky nevyhnutné opatrenia na to, aby sa táto nerozširovala a okamžite upovedomiť objednávateľa a príslušné orgány.

**Čl. VI**

**Platobné podmienky**

1. Objednávateľ neposkytuje zálohovú platbu.
2. Zhotoviteľ je oprávnený vystaviť objednávateľovi faktúru až po protokolárnom odovzdaní a prevzatí diela.
3. Faktúra musí mať náležitosti daňového dokladu.
4. Objednávateľ uhradí zhotoviteľovi cenu diela na základe faktúry vyhotovenej po odovzdaní a prevzatí diela bez vád a nedorobkov,
5. Objednávateľ uhradí faktúru do 30 dní odo dňa jej doručenia.
6. Objednávateľ je oprávnený odúčtovať všetky zmluvné pokuty, ktoré zhotoviteľovi

 vzniknú prípadným nedodržaním zmluvných podmienok tejto zmluvy.

1. Pre postup zmluvných strán pri uplatnení platobných podmienok a úhrade ceny plnenia alebo jej časti podľa tejto zmluvy sa uplatňuje prenos daňovej povinnosti z dodávateľa (poskytovateľa zdaniteľného plnenia) na objednávateľa (príjemcu zdaniteľného plnenia) v zmysle v zmysle § 69 ods. 12 písm. j ) zákona č. 222/2004 Z. z. o dani z pridanej hodnoty v platnom znení. Dodávateľ je povinný vystaviť faktúru podľa tejto zmluvy na sumu bez DPH s doložkou *„Uplatňuje sa prenesenie daňovej povinnosti na objednávateľa* v *zmysle § 69 ods. 12 písm. j)zákona č. 222/2004 Z. z. o dani z pridanej hodnoty* v *platnom znení.“*
2. Zmluvné strany sa dohodli, že v prípade preukázateľného zvýšenia alebo zníženia (inflačného nárastu alebo poklesu) priemerných cien výrobkov a stavebných materiálov o viac ako 5% v čase medzi podaním cenovej ponuky a začiatkom realizácie detských ihrísk, a to na základe údajov z „Indexov cien stavebných prác, materiálov a výrobkov spotrebovaných v stavebníctve“ v klasifikácií stavieb 2412 Ostatné športové a rekreačné stavby zverejňovaných za príslušný štvrťrok Štatistickým úradom Slovenskej republiky, si zmluvné strany môžu uplatniť indexáciu zmluvnej ceny. Nárok na zvýšenie, alebo zníženie ceny za predmet zmluvy z dôvodu uplatnenia indexačnej doložky nie je automatický. Zmluvná strana, ktorá požaduje uplatnenie indexácie, požiada písomne druhú zmluvnú stranu o uzatvorenie dodatku k zmluve o dielo, a to najneskôr k okamihu nástupu na realizáciu predmetu zmluvy.
3. Indexáciu zmluvnej ceny diela možno uplatniť len v prípade, že došlo k nárastu resp. poklesu cien tovarov a materiálov o viac ako 5% v klasifikácií stavieb 2412 Ostatné športové a rekreačné stavby na základe údajov Štatistického úradu SR za sledované obdobie. Sledovaným obdobím sa rozumie obdobie medzi štvrťrokom, v ktorom uplynula lehota na predkladanie ponúk a štvrťrokom, v ktorom došlo k nástupu na realizáciu predmetu zmluvy.
4. Indexácia sa uplatní na cenu diela nie ako celok, ale jednotlivo vo vzťahu k jednotlivým položkám ponuky dodávateľa, pri ktorých cena v zmysle „Indexov cien stavebných prác, materiálov a výrobkov“ vedených Štatistickým úradom SR za sledované obdobie bude rozdielna o viac ako 5%. Indexácia sa uplatní tak, že dodávateľom ponúknutá jednotková cena danej položky sa vynásobí rozdielom medzi cenovou úrovňou z „Indexov cien stavebných materiálov a výrobkov spotrebovaných v stavebníctve“ zverejneného za sledované obdobie s odpočtom 5% z dôvodu, že nárast resp. pokles cien výrobkov a materiálov do 5% sa berie ako bežná zmena cenovej úrovne, s ktorou dodávateľ pri podaní cenovej ponuky musí počítať a v cenovej ponuke aj zohľadniť.
5. Indexácia sa bude týkať ako cien materiálov a výrobkov, tak aj cien prác. Zmluvné strany sa dohodli, že indexácia zmluvnej ceny diela oproti pôvodne dohodnutej cene za dielo predstavuje zmenu zmluvy v súlade s ustanovením § 18 ods. 3 písm. a) zákona č. 343/2015 Z. z. pričom zmluvné strany sú povinné rešpektovať zákonom stanovený finančný limit pre takúto zmenu.

**Čl. VII**

**Vykonávanie prác**

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zhotoviteľ je povinný vykonať dielo v súlade s požiadavkami objednávateľa v zmysle Článku II. Zaväzuje sa dodržiavať všeobecne záväzné predpisy - predovšetkým Stavebný zákon č. 50/1976 Zb. v znení neskorších zmien a doplnkov, predpisy o bezpečnosti a ochrane zdravia pri práci, zákon č. 79/2015 Z. z. o odpadoch, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej správy.
2. Zhotoviteľ zodpovedá za škody, ktoré počas výstavby spôsobí sám alebo osoby s ním spojené a za uplatnené sankcie orgánov a organizácií.
3. Zhotoviteľ vyhlasuje, že miesto realizácie diela je mu známe na základe tvaromiestnej obhliadky, pri ktorej nezistil žiadne zjavné prekážky brániace alebo sťažujúce realizáciu diela v dohodnutom termíne.
4. Zhotoviteľ vyprace stavenisko do 5 dní po riadnom ukončení a odovzdaní diela bez závad a drobných nedostatkov.
5. Po ukončení každej pracovnej zmeny zhotoviteľ zabezpečí stavenisko a jeho okolie tak, aby nedošlo k prípadným kolíziám a úrazom viď. Článok V ods. 2. zmluvy.
6. Zhotoviteľ zodpovedá výhradne sám za zákonnú likvidáciu odpadov, ktoré sú výsledkom jeho činnosti pri výkone prác podľa tejto zmluvy, ako aj za odvoz vykopanej zeminy na skládku a na požiadanie objednávateľa zhotoviteľ predloží doklady o likvidácii vzniknutého odpadu a zeminy preukazujúce splnenie tejto povinnosti.

**Čl. VIII**

**Subdodávatelia**

1. Zhotoviteľ predloží objednávateľovi v čase uzavretia zmluvy zoznam všetkých svojich subdodávateľov, ak ich využije (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu. Až do splnenia tejto zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods.1 písm. b) zákona č. 343/2015 Z. z, ako aj povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu a zároveň predložiť objednávateľovi doklady preukazujúce, že nový subdodávateľ spĺňa podmienky účasti osobného postavenia v rozsahu požadovanom ust. § 41 ods. 1 písm. b) zákona č. 343/2015 Z. z.. Až do splnenia tejto zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa, nepredloženie dokladov preukazujúcich splnenie podmienok účasti podľa ust. § 41 ods.1 písm. b) zákona
č. 343/2015 Z. z. , alebo využitie subdodávateľa, ktorý nespĺňa podmienky podľa ust.
§ 41 ods.1 písm. b) zákona č. 343/2015 Z. z. alebo povinnosť zápisu do registra partnerov verejného sektora, má objednávateľ právo odstúpiť od zmluvy.

**Čl. IX**

**Vlastníctvo na zhotovovanej veci**

 Objednávateľ nadobudne vlastnícke právo k dodanému dielu dňom úhrady faktúry.

 Nebezpečenstvo škody na diele ako aj na veciach a materiáloch potrebných na zhotovenie

 diela znáša zhotoviteľ, a to až do času protokolárneho odovzdania diela zhotoviteľom a

 prevzatia diela objednávateľom.

**Čl. X**

**Odovzdanie a prevzatie diela**

1. Zhotovenie diela sa považuje za splnené až okamihom podpísania preberacieho protokolu obidvomi zmluvnými stranami.
2. Objednávateľ sa zaväzuje predmet plnenia odovzdávaný bez vád a za splnenia podmienok dohodnutých v tejto zmluve prevziať a zaplatiť dohodnutú cenu.
3. Objednávateľ nie je povinný predmet zmluvy prebrať, ak má vady alebo nespĺňa podmienky stanovené touto zmluvou. Právo fakturácie zhotoviteľa vzniká až dňom podpísania preberacieho protokolu, ktorým bude dielo prevzaté bez vád a nedorobkov.
4. Zhotoviteľ je povinný odstrániť vady a nedostatky zistené pri preberacom konaní do 5 dní od ich zistenia, najneskôr však do uplynutia dodacej lehoty, inak je v omeškaní a objednávateľ je voči nemu oprávnený uplatniť sankcie podľa článku XIII tejto zmluvy.
5. Zhotoviteľ k preberaciemu konaniu pripraví:

- certifikát pre všetky herné prvky o zhode potvrdenej výrobcom s STN EN 1176

 a STN EN 1177 + AC,

- vyjadrenie oprávnenej osoby, ktorá vykonala kontrolu po ukončení montáže

 detského ihriska (napr. Technická inšpekcia, a.s., TUV SUD Slovakia,...) a posúdila

 jednotlivé prvky a dopadové plochy v zmysle splnenia požiadaviek STN EN 1176

 a STN EN 1177 + AC,

- prevádzkový poriadok údržby.

Uvedené doklady musia byť v slovenskom jazyku. Bez uvedeného dokladu sa nepovažuje dielo za ukončené a schopné užívania.

1. Zhotoviteľ písomne oznámi objednávateľovi pripravenosť na odovzdanie diela najneskôr 5 dní pred termínom, kedy by malo byť dielo pripravené na odovzdanie.
2. V prípade odmietnutia potvrdenia protokolu o preberaní prác objednávateľom z dôvodu, že predmet zmluvy nebol vyhotovený riadne alebo v súlade s ustanoveniami tejto zmluvy, považuje sa predmet zmluvy za neodovzdaný.

8. Funkciu technického dozoru (TDI) bude vykonávať ......, číslo osvedčenia: ...........

**Čl. XI**

**Záručná doba**

1. Zhotoviteľ zodpovedá za kvalitu predmetu zmluvy podľa všeobecne záväzných platných právnych predpisov a v zmysle tejto zmluvy po stránke jeho úplnosti, prevádzkovej spôsobilosti a spoľahlivosti v záručnej dobe 36 mesiacov na hnilobu dreva, 60 mesiacov na dopadové plochy a na konštrukcie a 24 mesiacov na doplnky (reťaze, sedáky, šmykľavky a pod.). Záručná doba začína plynúť dňom odovzdania diela objednávateľovi.
2. Zhotoviteľ sa zaväzuje počas záručnej doby bezplatne odstrániť vzniknuté vady predmetu zmluvy do 30 dní od ich nahlásenia emailom alebo listom zhotoviteľovi.
3. V prípade, že vada nebude odstránená v čase podľa predchádzajúceho odseku, je objednávateľ oprávnený odstrániť vady na náklady zhotoviteľa.
4. Záručné povinnosti zhotoviteľa sa nevzťahujú na poškodenie neodborným zásahom zo strany objednávateľa a na vady a poruchy spôsobené úmyselným poškodením alebo zásahom treťou osobou.

**Čl. XII**

**Náhrada škôd a nákladov**

 Pri uplatnení náhrady škôd a nákladov sa zmluvné strany budú riadiť ustanoveniami
§ 373 až 386 Obch. zákonníka č.513/91 Zb. v znení neskorších zmien a doplnkov.

## Čl. XIII

## Sankcie

1. V prípade nedodržania termínu plnenia predmetu zmluvy a/alebo neprevzatia staveniska v termíne podľa článku II ods. 3 zmluvy je zhotoviteľ povinný zaplatiť objednávateľovi zmluvnú pokutu vo výške 0,05% z ceny predmetu zmluvy bez DPH za každý začatý deň omeškania, ktorá sa od 15. dňa omeškania vrátane zvyšuje na 0,2% z ceny predmetu zmluvy bez DPH. Počnúc 15. dňom omeškania vniká súčasne objednávateľovi právo odstúpiť od zmluvy.
2. V prípade, že objednávateľ neuhradí fakturovanú platbu včas a riadne, je povinný zhotoviteľovi zaplatiť úrok z omeškania vo výške 0,02% z dlžnej sumy za každý deň omeškania.
3. V prípade nedodržania ustanovenia článku X ods. 2 a/alebo 4. zmluvy, článku XI ods. 2 zmluvy, uhradí zhotoviteľ objednávateľovi zmluvnú pokutu 0,05% z ceny predmetu zmluvy bez DPH za každý začatý deň omeškania.
4. Povinná zmluvná strana sa zaväzuje zaplatiť zmluvnú pokutu do 30 dní odo dňa výzvy oprávnenej strany.

**Čl. XIV**

**Zmeny a doplnky zmluvy, uzatváranie dodatkov**

1. Akákoľvek zmena zmluvných podmienok je možná len na základe písomne uzatvoreného a oboma zmluvnými stranami schváleného dodatku, ktorá bude tvoriť nedeliteľnú súčasť zmluvy.
2. Dodatok k zmluve je možné uzatvoriť len ak jeho obsah nebude:
3. v rozpore so zmluvnými podmienkami tejto zmluvy,
4. v rozpore s ustanoveniami Zákona o verejnom obstarávaní a ustanoveniami Obchodného zákonníka,
5. znevýhodňovať objednávateľa,
6. sa vymykať bežným obchodným zvyklostiam.
7. Dodatok/dodatky sú platné a účinné dňom ich podpísania zmluvnými stranami, pokiaľ sa ich účinnosť neviaže na inú skutočnosť, ktorá by mala nastať neskôr.

**Čl. XV**

**Záverečné ustanovenia**

1. Táto zmluva je vyhotovená v 4-och exemplároch, z toho 3x pre objednávateľa a 1x pre zhotoviteľa.
2. Zmluva nadobúda platnosť dňom jej podpisu štatutárnymi zástupcami zmluvných strán.
3. Túto zmluvu v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení

a) Objednávateľ - Mesto Nitra zverejní v centrálnom registri zmlúv, alebo

b) ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.

1. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka). O nadobudnutí účinnosti zmluvy svedčí písomné potvrdenie o jej zverejnení. Mesto Nitra vydá druhej zmluvnej strane na požiadanie potvrdenie o zverejnení zmluvy.
2. Ostatné vzťahy touto zmluvou neupravené sa budú riadiť podľa Obchodného zákonníka č.513/91 Zb. v znení neskorších zmien a doplnkov.
3. Prílohou zmluvy je:

Príloha č. 1 – Cenová ponuka zhotoviteľa,

Príloha č. 2 – Situačný nákres rozmiestnenia herných prvkov

1. Doručením akýchkoľvek písomností na základe tejto zmluvy, alebo v súvislosti s touto zmluvou, sa rozumie doručenie písomností doporučene poštou na adresu určenú v článku I zmluvy, doručenie kuriérom alebo osobné doručenie príslušnej zmluvnej strany. V prípade, že sa zásielka vráti odosielateľovi ako nedoručiteľná adresátovi alebo neprevzatá adresátom, bude sa zásielka považovať za doručenú adresátovi okamihom jej odoslania.
2. Zmluva bola účastníkmi prečítaná a na znak toho, že obsahuje ich skutočnú slobodnú a vážnu vôľu aj vlastnoručne podpísaná.

V Nitre dňa ................................... V .........................dňa…………..

Za objednávateľa Za zhotoviteľa

.......................................................... ..........................................................

 Marek Hattas

 primátor